Doğubeyazıt

Doğubayazıt estas distrikto de la provinco Ağrı, kaj ĝi estas la plej orienta distrikto de Turkio, landlime kun Irano. Ĝia alteco estas 1625 m kaj ĝia areo estas 2,383 km². La loĝantaro de Doğubayazıt en 2010 estis 115.354, el kiuj 69.447 loĝas en la urbo Doğubayazıt, la resto en la ĉirkaŭa kamparo.

La urbo Doğubayazıt estas setlejo kun longa historio. Ĝi kuŝas 15 km sudokcidente de Monto Ararato, 93 km oriente de la urbo Ağrı kaj 35 km de la irana limo. La urbo staras sur ebenaĵo ĉirkaŭita de kelkaj el la plej altaj pintoj de Turkio inkluzive de: Ararato (5,137 m), Malgranda Ararato (3,896 m), Tendürek Dağı (3,533 m), Kaletepe (3,196 m) Arıdağı (2,934m) kaj Göllertepe (2,643 m) .

La klimato sur la ebenaĵo estas varma kaj seka dum somero, malvarma kaj seka vintre.

Kategorio:Distriktoj de Turkio
Kategorio:Provinco Ağrı
Kategorio:Landlimo de Irano kaj Turkio